Diari Oficial de la Generalitat Valenciana


Sumari del DOGV 1932, del 28-12-1992 (1992/826738)

RESOLUCIÓ de 30 de novembre de 1992, del Conseller de Cultura, Educació i Ciència, per la qual dóna instruccions per a la renovació dels funcionaris docents que exerceixen la funció inspectora educativa a la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1932

Data del DOGV
:   28-12-1992

Secció del DOGV
:   ALTRES DISPOSICIONS

Número del document
:   1992/826738


Data del document
:   30-11-1992

Organisme emissor
:   Conselleria de Cultura, Educació i Ciència

Tipus de document
:   Resolució

Anàlisi jurídica

Resolució de 30 de novembre de 1992, del Conseller de Cultura, Educació i Ciència, per la qual dóna instruccions per a la renovació dels funcionaris docents que exerceixen la funció inspectora educativa a la Comunitat Valenciana.  
Els funcionaris docents nomenats inspectors d'educació per l?Ordre de 3 de desembre de 1986, de la Conselleria de Cultura, Educació i Ciència (DOGV de 18.12.86), que han renovat el nomenament per a un altre període de tres anys per la disposició transitòria tercera del Decret 180/1992, de 10 de novembre, del Govern Valencià (DOGV de 27.11.92), finalitzaran el 31 de desembre de 1992 el sisè any d'exercici de la funció inspectora.  
Per la seua banda, els funcionaris docents nomenats inspectors d'educació per la Resolució de 12 de gener de 1990, de la Direcció General de Règim Econòmic i de Personal de la Conselleria de Cultura, Educació i Ciència (DOGV 01.02.90), finalitzaran el 31 de desembre de 1992 el tercer any d'exercici 'de la funció inspectora.  
El Decret 180/1992, de 10 de novembre, del Govern Valencià que regula l?organització i les funcions de la inspecció educativa i també el sistema d'accés i permanència en l?exercici, indica en l'article 14 el procediment per a la renovació dels funcionaris docents que hagen exercit la funció inspectora durant tres o sis anys. Per als funcionaris decents nomenats inspectors d'educació per l?Ordre de 3 'de desembre de 1986 i per la Resolució de 12 de gener de 1990 i que porten, respectivament, sis o tres anys d'exercici efectiu de funció inspectora, les disposicions transitòries quarta i cinquena estableixen els terminis de presentació de les sol·licituds de renovació.  
En conseqüència, segons el que estableix la disposició final primera del Decret 180/1992, de 10 de novembre, resolc:  
Primer  
Els funcionaris docents nomenats inspectors d'educació per Resolució de 12 de gener de 1990, de la Direcció General de Règim Econòmic i de Personal de la Conselleria de Cultura, Educació i Ciència, que finalitzen el tercer any efectiu d'exercici de la funció inspectora educativa el 31 de desembre de 1992 i desitgen continuar exercint-la uns altres tres anys, hauran de sol·licitar-ho a la Secretaria General de la Conselleria de Cultura, Educació i Ciència, d'acord amb el model establert en l'annex I d'aquesta resolució abans del dia 28 de desembre de 1992.  
Els funcionaris docents nomenats inspectors d'educació per Ordre 3 de desembre de 1986, de la Conselleria de Cultura, Educació i Ciència, que finalitzen el sisè any efectiu d'exercici de la funció inspectora educativa el 31 de desembre de 1992 i desitgen continuar exercint-la per temps indefinit hauran de sol·licitar-ho a la Secretaria General de la Conselleria de Cultura, Educació i Ciència, d'acord amb el model establert en l'annex II d'aquesta resolució abans del dia 28 de desembre de 1992.  
Les sol·licituds es presentaran en les direccions territorials de Cultura i Educació o per qualsevol dels procediments establerts en la llei de Procediment Administratiu.  
Segon  
Segons el que preveu l'article 14, 4, del decret 180/1992, de 10 de novembre, del Govern Valencià, la valoració del treball realitzat tindrà en compte:  
a) L' informe sobre cada inspector sotmès a renovació, emès pel director territorial corresponent de Cultura i Educació. Aquest informe haurà de contemplar fonamentalment els aspectes següents:  
1. Grau d'acompliment de les funcions pròpies de la inspecció educativa.  
2. Nombre, grau d'acompliment i adequació dels informes presentats.  
3. Integració en l?equip de treball.  
4. Consideracions a tenir en compte sobre aspectes significatius de la seua actuació.  
b) Una memòria elaborada per cadascun dels interessats, referida a la seua actuació en l?exercici de la funció inspectora. Aquesta memòria, l?extensió de la qual no sobrepassarà els trenta fulls mida DIN-A4, a espai doble, versarà sobre:  
- A partir de les funcions encomanades a la inspecció educativa, realitzar un balanç global de la seua activitat, en l?àrea/es d'intervenció (coordinació, programa...) en el qual l?ha exercida.  
- Exposició dels aspectes més significatius de la seua actuació, i també les conseqüències derivades d'aquesta.  
Tercer  
Els documents referits en l'apartat anterior hauran de trametre's a la Secretaria General de la Conselleria de Cultura, Educació i Ciència abans del 15 de gener de 1993.  
Quart  
Per a la valoració dels processos de renovació es constituirà, d'acord amb el que estableix l'article 14, 3, del Decret 180/1992, de 10 de novembre del Govern Valencià, una comissió de valoració presidida pel Director General de Personal de la Conselleria de Cultura, Educació i Ciència.  
Cinquè  
La comissió resoldrà per separat les sol·licituds dels funcionaris docents nomenats inspectors d'educació per Ordre de 3 de desembre de 1986, i les d'aquells que foren nomenats per Resolució de 12 de gener de 1990.  
sisè  
Per a realitzar la valoració, aquesta comissió podrà demanar tots els informes i les dades que considere oportuns.  
Setè  
Contra aquesta resolució es podrà interposar recurs de reposició, en el termini d'un mes, davant el Conseller de Cultura, Educació i Ciència.  
València, 30 de novembre de 1992.- El Conseller de Cultura, Educació i Ciència: Andreu López i Blasco.  
ANNEX I  
Sr./Sra NRP i DNI que exercese la funció   
inspectora en la Unitat d'Inspecció Educativa de la Direcció Territorial de Cultura i Educació d .  
SOL-LICITE  
Que em siga renovat el meu nomenament per a exercir la funció inspectora educativa per un període de tres anys, de conformitat amb la disposició addicional quinze de la llei 30/1984, de 2 d'agost, de Mesures per a la Reforma de la Funció Pública, en la redacció establerta per l'article primer de la llei 23/1988, de 28 de juliol, i d'acord amb el que estableix el Decret 180/1992, de 10 de novembre, del Govern Valencià (DOGV del 27.11.92).  
 , d de 1992  
Signat: Sr./Sra...  
SECRETARIA GENERAL DE LA CONSELLERIA   
DE CULTURA, EDUCACIO I CIENCIA.  
ANNEX II  
Sr./Sra...., NRP... i DNI.... que exercesc la funció inspectora en la Unitat d'Inspecció Educativa de la Direcció Territorial de Cultura i Educació d...  
SOL-LICITE  
Que em siga renovat el meu nomenament per a exercir la funció inspectora educativa per un període indefinit, de conformitat amb la disposició addicional quinze de la llei 30/1984, de 2 d'agost, de mesures per a la reforma de la funció pública, en la redacció establerta per l'article primer de la llei 23/1988, de 28 de juliol, i d'acord amb el que estableix el Decret 180/1992, de 10 de novembre, del Govern Valencià (DOGV de 27.11.92)  
Signat: Sr./Sra. ...  
SECRETARIA GENERAL DE LA CONSELLERIA   
DE CULTURA, EDUCACIO I CIENCIA